Diari Oficial de la Generalitat Valenciana


Sumari del DOGV 3800, del 25-07-2000 (2000/5761)

ORDRE de 22 de juny de 2000, de la Conselleria de Cultura i Educació, per la qual es modifica la configuració dels instituts d'Educació Secundària d'Aspe.
----------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5761


Data del document
:   22-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Aspe
    * ensenyament secundari

ORDRE de 22 de juny de 2000, de la Conselleria de Cultura i Educació, per la qual es modifica la configuració dels instituts d'Educació Secundària d'Aspe. [2000/X5761]
  
El Decret 140/1999, de 17 de setembre, del Govern Valencià, publicat en el Diari Oficial de la Generalitat Valenciana de 27 de setembre, va crear l'Institut d'Educació Secundària núm. 2 d'Aspe, per desglossament de l'institut existent. Dit decret va configurar el centre amb 24 unitats d'Educació Secundària Obligatòria i va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament, i per a modificar, si cal, la seua configuració.
  
L'Ordre de 7 d'octubre de 1999, de la Conselleria de Cultura, Educació i Ciència (Diari Oficial de la Generalitat Valenciana de 26 de novembre de 1999), va disposar el funcionament i l'inici de les activitats del centre de nova creació, determinant els ensenyaments a impartir i els llocs de treball afectats pel desglossament.
  
L'Ordre de 5 de maig de 1999, de la Conselleria de Cultura, Educació i Ciència (Diari Oficial de la Generalitat Valenciana de 21 de maig) va crear a l'Institut d'Educació Secundària núm. 2 d'Aspe determinades unitats i llocs de treball docent per a ser ocupats per mestres i els va adscriure als col·legis públics que constituïxen el seu àmbit d'influència a l'efecte de provisió de dits llocs de treball.
  
La Direcció General de Centres Docents, vists els informes emesos per la Inspecció Educativa i el Servei de Planificació Educativa, ha emés proposta per a la modificació de la configuració dels instituts d'Aspe. La reestructuració dels ensenyaments suposa implantar l'Educació Secundària Obligatòria a l'Institut d'Educació Secundària núm. 1 d'Aspe, i els ensenyaments postobligatoris a l'Institut d'Educació Secundària núm. 2 i, conseqüentment, modificar el nombre d'unitats i de llocs de treball dels dos centres. Estes unitats i llocs passen d'un institut a un altre o provenen dels col·legis públics que constituïxen la zona d'àmbit d'influència de dits instituts.
  
La creació d'unitats i llocs de treball docent en instituts, per a ser ocupats per funcionaris del cos de mestres, s'efectua a l'empara de les ordres de la Conselleria de Cultura, Educació i Ciència de 15 i 23 de gener de 1997 (Diari Oficial de la Generalitat Valenciana de 24 i 29 de gener), per les quals s'establixen els criteris per a fixar els llocs dels instituts d'Educació Secundària que podran ser oferits als funcionaris que pertanguen al cos de mestres per a impartir Primer Cicle d'Educació Secundària Obligatòria i per les quals es regula el procés de dita adscripció.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es desglossen de l'Institut d'Educació Secundària núm. 2, codi 96528352, a l'Institut d'Educació Secundària núm. 1, codi 49840566, 4 unitats d'Educació Secundària Obligatòria.
  
Segon
  
1. L'Institut d'Educació Secundària núm. 2 d'Aspe, a partir del curs acadèmic 2000/2001, tindrà la següent configuració:
  
- Composició: 20 unitats d'Educació Secundària Obligatòria, 6 unitats de Batxillerat i 2 cicles formatius de Formació Professional.
  
- Capacitat: 600 llocs escolars d'Educació Secundària Obligatòria, 210 de Batxillerat i 120 de cicles formatius de Formació Professional.
  
2. S'implanta, en el curs escolar citat, el Cicle Formatiu de Grau Superior de Desenrotllament d'Aplicacions Informàtiques.
  
Tercer
  
1. L'Institut d'Educació Secundària núm. 1 d'Aspe, a partir del curs acadèmic 2000/2001, tindrà la següent configuració:
  
- Composició: 12 unitats d'Educació Secundària Obligatòria i 4 unitats de Batxillerat.
  
- Capacitat: 360 llocs escolars d'Educació Secundària Obligatòria i 140 de Batxillerat.
  
2. S' implanta, en el curs escolar citat, els següents ensenyaments:
  
- Primer Cicle d'Educació Secundària Obligatòria
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut
  
3. Els ensenyaments s'hi implantaran curs a curs.
  
Quart
  
Es modifica l'apartat quint de l'Ordre de 7 d'octubre de 1999, de la Conselleria de Cultura, Educació i Ciència. Els llocs de treball que es desglossen de l'Institut d'Educació Secundària núm. 1, a l'Institut d'Educació Secundària núm. 2, són els de les especialitats següents:
  
- Llengua Castellana i Literatura: 1
  
- Geografia i Història: 1
  
- Llatí: 1
  
- Matemàtiques: 1
  
- Biologia-Geologia: 1
  
- Física i Química: 1
  
- Dibuix: 1
  
- Anglés: 1
  
- Llengua i Literatura Valenciana: 1
  
Quint
  
L'Institut d'Educació Secundària núm. 1 tindrà els llocs de treball de Primer Cicle d'Educació Secundària Obligatòria, perquè siguen coberts per funcionaris de carrera del cos de mestres, següents:
  
1. Procedents, per desglossament, de l'Institut d'Educació Secundària núm. 2, codi 91279401:
  
- Llengua i Literatura Castellana: 1
  
- Ciències de la Naturalesa: 1
  
- LLengua Estrangera. Anglés: 1
  
2. Procedents dels col·legis públics del seu àmbit d'influència:
  
- Matemàtiques: 1
  
- Ciències Socials: 1
  
- Llengua i Literatura Valenciana: 1
  
- Educació Física: 1
  
3. Els col·legis que constituïxen la zona d'àmbit d'influència a l'efecte de la provisió dels llocs de treball, als quals es referix l'apartat anterior, són els següents:
  
General Moscardó d'Aspe, codi 00807164.
  
Vistahermosa d'Aspe, codi 17544463.
  
Doctor Calatayud d'Aspe, codi 25804804.
  
El Castillo d'Aspe, codi 66150232.
  
La Serranica d'Aspe, codi 60485822.
  
Perpetuo Socorro d'Aspe, codi 19186632.
  
Nuestra Señora de las Nieves de Hondón de las Nieves, codi 92806564.
  
Col·legi Públic de Hondón de las Nieves-Canalosa, codi 80361027.
  
Virgen de la Salud de Hondón de los Frailes, codi 47961852.
  
Sext
  
1. Els llocs de treball necessaris per a la impartició dels ensenyaments de nova implantació que no siguen coberts per personal procedent dels centres objecte de desglossament es cobriran pel procediment habitual.
  
2. La Direcció General de Personal realitzarà els tràmits administratius oportuns per a la redistribució del professorat que prestava servici amb caràcter definitiu al centre d'origen.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en esta ordre.
  
Segona
  
Esta ordre entrarà en vigor el dia de la publicació en el Diari Oficial de la Generalitat Valenciana. Això no obstant, els seus efectes s'entendran referits a l'inici del curs escolar 1999/2000.
  
Tercera
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar, potestativament, recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la publicació.
  
b) El recurs contenciós administratiu haurà d'interposar-se davant el Jutjat o Tribunal Constenciós Administratiu en la circumscripció del qual tinga el demandant el seu domicili o es trobe la seu de l'òrgan autor d'este acte, en el termini de dos mesos comptador a partir de l'endemà de la publicació.
  
València, 22 de juny de 2000
  
El conseller de Cultura i Educació,